OpenLLM-France/wikimedia huggingface dataset:
# Lucy Aarden

Lucy Aarden, lesanvet Lucy Southall, zo un aktourez saoz ganet e Londrez, Herefordshire$^,$. Brudet eo bet dreist-holl gant he roll a Carley er film Death Race: beyond anarchy, ar pevare hini en heuliad filmoù Death Race adsavet.

## Filmoù

* 2018, Death Race: beyond anarchy, Universal Pictures, Don Michael Paul (DTV)
* 2018, Pinkie, ESA Films, Zaheer Ahmad
* 2017, Infected, Tudor films, Tudley James
* 2016, South of the river, Nordic Visuals, Joe Watkins

## Stiradoù skinwel

* Game of Thrones, roll Craya (ur gast), el lodenn Winterfell, kentañ lodenn an eizhvet koulzad

## Liammoù diavaez

* Twitter Lucy Aarden
* Lucy Aarden war IMDb

## Notennoù ha daveennoù

* ↑ https://www.theinimitables.co.uk/lucy-aarden.html
* ↑ https://www.spotlight.com/4373-0199-8991
* ↑ https://web.archive.org/web/20200803120318/https://www.mandy.com/actor/profile/lucy-aarden
* ↑ https://nothingbutgeek.com/2018/09/interview-with-death-race-4-beyond-anarchy-director-don-michael-paul/
* ↑ https://intertalentgroup.com/profiles/lucy-aarden
# Lucrezia di Lorenzo de' Medici

Lucrezia di Lorenzo de' Medici, ganet e Firenze d'ar 4 a viz Eost 1470 ha marvet etre an 10 hag ar 15 a viz Du 1553 a oa merc'h henañ Lorenzo de' Medici, mestr Firenze, ha Clarice Orsini.
He foltred en bugelig eo Mabig Jezuz ar Madonna del Magnificat gant Sandro Botticelli.

## Dimeziñ ha bugale.

Dimezet e voe d'an 10 a viz Gwengolo 1486 da Jacopo Salviati.
Eus ar Salviati-se he doa dek bugel, ha darn anezho tud a bouez en istor an azginivelezh italian:
* Giovanni Salviati (Firenze, 1490 - Ravenna, 1553), kardinal
* Lorenzo Salviati (Firenze, 1492 - Ferrara, 1539), senedour
* Piero Salviati, noblañs
* Elena Salviati (Firenze, war-dro 1495 - Genova, 1552), a zimezas d'ar Markiz Pallavicino Pallavicino da gentañ, d'ar priñs Jacopo V d'Appiano d'Aragona goude;
* Battista Salviati (1498-1524)
* Maria Salviati (1499-1543) a zimezas da Giovanni dalle Bande Nere, ha gant an dimeziñ-se e voe unanet daou skour eus an tiegezh Medici,
* Luisa Salviati, a zimezas da Sigismondo de Luna e Peralta
* Francesca Salviati, a zimezas da Piero Gualterotti da gentañ ha diwezhatoc'h e 1533 da Ottaviano de' Medici; mamm e voe d'ar pab Leon XI
* Bernardo Salviati (Firenze, 1492 - Roma, 1568), kardinal
* Alamanno (1510-1571), noblañs.
# Lucrezia d'Este (1535-1598)

Lucrezia d'Este (1535–1598), ganet e Ferrara, a oa trede bugel Renata di Francia hag Ercole II d'Este. Merc'h-vihan da Anna Breizh e oa eta. C'hoar e oa da Alfonso II d'Este, a renas war-lerc'h o zad. Da Lucrezia d'Este ha d'he c'hoar Leonora e voe dediet ar varzhoneg O figlie di Renata gant ar barzh Torquato Tasso.
Krouiñ a reas al laz-kanañ Concerto delle donne.

## Dimezioù

Dimezet e oa da Antonio Alberico II Malaspina . Div verc'h o doe :
* Ricciarda Malaspina
* Taddea Malaspina, a voe serc'h da Alessandro de' Medici, dug Firenze ;
E 1570 e timezas Lucrezia da Francesco Maria II della Rovere (1549 – 1631), Dug Urbino, pevarzek vloaz yaouankoc'h egeti : 21 bloaz e oa-eñ, ha hi 35 bloaz. Bugel ebet n'o doe.
Adalek 1579 e tispartias diouzh he fried da vont da vevañ da Ferrara, e lez he breur Alfonso II d'Este, un tamm goude dezhañ dimeziñ da Margherita Gonzaga.
Ur serc'heg he doa, met lazhet e voe gant klezeourien he breur.

## He marv

Mervel a reas da 63 bloaz. Neuze e c'hallas he fried addimeziñ.
Eurediñ a reas gant Livia della Rovere, a oa 36 vloaz yaouankoc'h egetañ, evit klask kaout ur pennhêr.
# Lucrezia di Cosimo de' Medici

Lucrezia di Cosimo de' Medici (Firenze, 14 a viz C'hwevrer 1545 – Ferrara, 21 a viz Ebrel 1562) a oa pempet merc'h an Dug-Meur Cosimo I de' Medici hag Eleonora di Toledo.

## Dimeziñ

E 1557 e oa marvet he c'hoar henañ Maria di Cosimo Iañ de' Medici, a oa da eurediñ da Alfonso II d'Este, dug Modena ha Ferrara. Lucrezia neuze, pemp bloaz yaouankoc'h eget he c'hoar, a zimezas dezhañ e 1558, d'he zrizek vloaz, un dimeziñ dre hanterouriezh. Met n'erruas e Ferrara nemet e 1560. Un argouroù pinvidik a voe roet d'an ozhac'h. Hogen, kenkent ha dimezet, ez eas Alfonso II d'Este da lez ar roue gall Herri II, da Bariz, hag e laoskas anezhi hec'h-unan e Firenze. Eno ez eas he yec'hed da fall, ha gwashoc'h evit biskoazh e oa pan erruas e Ferrara, d'ar 14 a viz C'hwevrer 1560.
Bloaz goude e varvas diwar ur c'hleñved bennak, diwar gontamm a zo bet lavaret, met marteze diwar droug-skevent. 17 vloaz e oa. Bugel ebet n'he devoa bet, ha beziet e voe e Ferrara e Manati ar c'h-Corpus Domini, evel tud all an tiegezh Este.

## Goude he marv

Addimeziñ a reas Alfonso
* e 1565 da Barbara Aostria, merc'h da Ferdinant Iañ an Impalaeriezh Santel,
* e 1579 da Margherita Gonzaga, merc'h da Guglielmo Gonzaga, dug Mantova, ha d'e bried Eleonora Aostria, ur verc'h da Ferdinant Iañ an Impalaeriezh Santel.
N'en doe ket a vugale, ha gantañ e voe echuet lignez e penn dugelezh Ferrara.

## He foltred

Ur poltred kaer eus Lucrezia zo bet graet gant Agnolo Bronzino, m'he gweler e du hag e livioù koustus a ro ton d'he dremm morlivet.

## Barzhoneg

Lavaret e vez ivez eo-hi an Dugez a zo anv anezhi e barzhoneg Robert Browning My Last Duchess.

## Liammoù

* Ur poltred eus Lucrezia, graet diwar hini Bronzino
* Ur vedalenn eus Ferrara, gant poltred Lucrezia
a vo kavet e Wikimedia Commons.
# Lucrezia de' Medici

Lucrezia de' Medici zo anv peder maouez eus an Tiegezh Medici

## Lucrezia di Piero de' Medici

Anvet ivez Nannina de' Medici (1447-1493), c'hoar henañ Lorenzo de' Medici

## Lucrezia di Lorenzo de' Medici

Lucrezia di Lorenzo de' Medici (Firenze, 4 a viz Eost 1470 - etre an 10 hag ar 15 a viz Du 1553) merc'h henañ Lorenzo de' Medici ha Clarice Orsini; dimezet e voe d'an 10 a viz Gwengolo 1486 da Jacopo Salviati.
He foltred en bugelig eo Mabig Jezuz ar Madonna del Magnificat gant Sandro Botticelli.

## Lucrezia di Cosimo de' Medici

Lucrezia di Cosimo de' Medici (Firenze, 14 a viz C'hwevrer 1545 – Ferrara, 21 a viz Ebrel 1562) a oa pempet merc'h an Dug Meur Cosimo Iañ de' Medici hag Eleonora di Toledo, a voe gwreg kentañ Alfonso II d'Este, dug Modena ha Ferrara.

## Lucrezia di Francesco de' Medici

Lucrezia di Francesco de' Medici (7 a viz Du 1572 - 14 a viz Ebrel 1574) a oa merc'h da Francesco Iañ de' Medici ha Giovanna d'Austria, ha neuze nizez da Lucrezia di Cosimo. Mab ebet n'o doe he zud, o fempet merc'h e voe Lucrezia. Mervel a eure a-raok he daou vloaz .

## Poltredoù

* Poltred Lucrezia di Lorenzo de' Medici. Pe marteze mamm-gozh Cosimo Iañ de' Medici pe he mamm-gozh dezhi, Lucrezia de' Medici Tornabouni.
* Lucrezia di Cosimo de' Medici , poltredet gant Agnolo Bronzino.

## Pennad kar

* Lucrezia

## Liammoù diavaez

* Gwezenn an Tiegezh Medici
# Lucrezia d'Este

Anaout a reer div vaouez anvet Lucrezia d'Este.
# Lucy

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lucy zo un anv-den hag un anv-lec'h.

## Anv-badez

Lucy zo un anv-badez saoznek roet d'ar merc'hed, ha a glot gant Lusia e ha Lusi e brezhoneg.

## Tud

* Lucy eo an anv roet d'an Australopithecus afarensis, ar vaouez koshañ a voe kavet he c'horf, en Etiopia, gwelit en:Lucy (Australopithecus),
* Lucy Liu, un aktourez amerikan
* en:Lucy Pinder, ur plac'h-patrom saoz
* Lucy Schwob (1894-1954), luc'hskeudennerez ha skrivagnerez vreizhat
* Lucy Vidal, kanerez kolombian

## Lennegezh

* Lucy, ur plac'h kanet barzhonegoù dezhi gant ar barzh saoz William Wordsworth, oberour "Lucy poems"

## Kanaouenn

* "Lucy in the Sky with Diamonds", ur ganaouenn gant The Beatles e 1967 .

## Bannoù treset

* Lucy, anv ur plac'hig e-barzh istorioù treset Peanuts

## Lec'hioù

* anv meur a gumun e Bro-C'hall
** Lucy, bet ur gumun c'hall e departamant gall ar Marne, hiriv e kumun Montmort-Lucy
** Lucy, kumun c'hall e departamant gall ar Moselle
** Lucy, kumun c'hall e departamant ar Seine-Maritime
** hag ouzhpenn
* Lucy-le-Bocage, e departamant an Aisne
* Lucy-le-Bois, e departamant an Yonne
* Lucy-sur-Cure, e departamant an Yonne
* Lucy-sur-Yonne, e departamant an Yonne.
# Lucy Alves

Lucyane Pereira Alves (João Pessoa, d'ar 6 a viz Meurzh 1986), anavezetoc'h evel Lucy Alves, zo un aktourez hag ur ganerez-sonaozourez vrazilian.
# Koad Lannoez

Koad Lannoez :
| Hentig e kreiz koad Lannoez ||
| Anv gallek | Forêt de Lanouée |
| Melestradurezh ||
| Bro | Bro-Sant-Maloù, Bro-Sant-Brieg |
| Departamant | Mor-Bihan, Aodoù-an-Arvor |
| Kumun | Ar Govelioù, Lannoez, Ar C'hrav-Sant-Laorañs ha Pluvaeg |
| Statud | Koad Prevez (90%), Koad perc'hennet gant ur gevredigezh |
| Douaroniezh ||
| Daveennoù lec'hiañ | [ , ] |
| Gorread | 4195,94 ha |
| Uhelderioù | bihanañ 47 m — brasañ 116 m |
| Gwez | Derv, Faou ha Kelenn |
| kemmañ |
Koad Lannoez eo trede koad brasañ Breizh, war-lerc'h koad Pempont ha koad ar C'havr. Estreget kumun Lannoez, en em astenn ar c'hoad dreist-holl e kumun Ar Govelioù war 4 195,94 ha. E 2007, an darn vrasañ eus ar c'hoad zo bet prenet gant ur gompagnunezh etrebroadel c'hall.

## Deskrivadur

Kozh-Noe eo ar c'hoad-mañ ha gwall drenk e zouar. Emañ 90% eus ar c'hoad e kumun Ar Govelioù hag ar peurrest zo e Lannoez, er C'hrav-Sant-Laorañs hag e Pluvaeg e Bro-Sant-Brieg.
Un daouarc'heg rummet evel un TNLELP eo lodenn gwalarn ar c'hoad abalamour ma vez kavet ar plant Myrica gale, Pinguicula lusitanica ha glizheolez-delioù-hir du-hont. Gwez-derv, faou ha kelenn a vez kavet a-hont ivez.
Tri-ugent bennak spesad laboused, o vont da get evit un darn, 'zo bet renablet ennañ.

## Istor

Etre 1756 ha 1886 e voe korvoet ar c'hoad evit pourchas govelioù Lannoez.
Ur gorread a 3 800 hektar, da lavaret eo 90% eus ar c'hoad, zo bet prenet e 2007 gant kompagnunezh Louis-Dreyfus, homañ he deus gwerzhet an takad-mañ e 2015 d'ar gompagnunezh ganadian Boralex hag he deus kroget da zifraostañ ar c'hoad hep tamm aotre ebet war un 12 km² bennak evit plantañ ur park rodoù-avel a rankje distrujañ 331 ha (8,7 %, eus ar c'hoad). Dre ma n'he doa Boralex tamm aotre ebet da gregiñ gant an difraostañ e oa bet harzet ar chanter gant lez-varn Roazhon d'an 11 a viz Gouere 2017.
Ne oa ket fin ar raktres avat, adprenet eo bet ar c'hoad gant ur strollad all ha daneveller publik an Naoned a erbed kenderc'hel gant al labourioù, a-hed-all eo staliet sichennoù betoñs ar rodoù-avel ha ledanaet ha teret eo an hentoù dija. Ensellet eo ar raktres gant ar C'huzul-Stad e miz Here 2019.

## Liammoù diavaez

* Koad Lannoez
* Reporterre, 12/07/2017

## Notennoù

* 1 2 (fr) TNLELP/ZNIEFF: 530006826- Forêt de Lanouée
* 1 2 (fr) Forêt de Lanouée. Sa vente à la Caisse des dépôts n’enterre pas le projet d’éoliennes - Le Télégramme
* ↑ (fr) Forêt de Lanouée. Chronique d’un désastre écologique - Le Télégramme
* ↑ (fr) Forêt de Lanouée. Le projet éolien devant le conseil d’État- Le Télégramme
# Koad Merzhelieg

Koad Merzhelieg :
| Kastell la Bretesche war lez reter ar c'hoad ||
| Anv gallek | Forêt de Missillac, Forêt de la Bretesche |
| Melestradurezh ||
| Bro | Bro-Naoned |
| Departamant | Liger-Atlantel |
| Kumun | Merzhelieg, Nivilieg, Sant-Aelwez |
| Gwarez | TNLELP |
| Statud | Koad prevez |
| Douaroniezh ||
| Daveennoù lec'hiañ | 47.49809° N, -2.20403° K |
| Gorread | 755 ha |
| Uhelderioù | bihanañ 20 m — brasañ 60 m |
| Gwez | Derv, faou |
| kemmañ |
Koad Merzhelieg, pe Koad la Bretesche, zo ur goadeg e Breizh hag en em astenn war 755 hektar e kumun Merzhelieg dreist-holl el Liger-Atlantel hag e Bro-Naoned.

## Daveoù ha notennoù

* ↑ (fr) TNLELP / ZNIEFF 520006610 - Forêt de la Bretesche
# Koad Mesnil

Koad Mesnil :
| An daol-vaen "Maison des fées" (ti ar boudiged) e koad Mesnil. ||
| Anv gallek | Forêt du Mesnil |
| Melestradurezh ||
| Bro | Bro-Zol |
| Departamant | Il-ha-Gwilen |
| Kumun | Mesnil-Roc'h (Trese, Lanhelen), Ar Granneg, Minieg-Morvan ha Bonmaen |
| Gwarez | TNLELP |
| Statud | Koadeg-domani |
| Douaroniezh ||
| Daveennoù lec'hiañ | 48° 29′ 13″ N, 1° 50′ 07″ K |
| Gorread | 702 ha |
| Uhelderioù | bihanañ 43 m — brasañ 76 m |
| Gwez | Derv, faou, pin |
| kemmañ |
Koad Mesnil zo ur goadeg e biz Breizh, e kumun nevez Mesnil-Roc'h hag Ar Granneg en Il-ha-Gwilen hag e Bro-Zol. En em astenn a ra war 702 hektar ha meret eo gant Ofis Broadel ar C'hoadeier.

## Geografiezh

Emañ koad Mesnil er gevred da aber ar Renk ha nepell diouzh koad Koetken er mervent.
Treuzet eo ar c'hoad a norzh da su gant an hent-departamant 73 a stag Komborn ouzh Sant-Maloù, hag a reter da gornôg gant an hent-departamant 9 a stag Ar Granneg ouzh Trese.

## Istor

Perc'henn e oa Robert Surcouf war ar c'hoad ha chaseal a rae eno. Prenet e oa bet gant ar stad c'hall e 1933 ha deuet eo da vezañ ur goadeg-domani meret gant Ofis Broadel ar C'hoadeier.

## Monumantoù ha traoù heverk
### Ti ar boudiged

E kornôg ar c'hoad, nepell diouzh kêr Dres, emañ an daol-vaen "la maison des fées" (ti ar boudiged), un alez toet bet rummet monumant istorel abaoe 1886. Furchadegoù zo bet graet hag adkempennet eo bet e 1931.

## Daveoù ha notennoù

* ↑ "Koad Mesnil" hervez KerOfis (Ofis Publik ar Brezhoneg)
* ↑ (fr) TNLELP / ZNIEFF 530006074 - Forêt du Mesnil
# Koad La Corbière

Koad La Corbière :
| Koad La Corbière e Kastell-Bourc'h. ||
| Anv gallek | Forêt de la Corbière |
| Melestradurezh ||
| Bro | Bro-Roazhon |
| Departamant | Il-ha-Gwilen |
| Kumun | Beuzid-ar-C'hoadoù, Kastell-Bourc'h, Marbereg ha Sant-Yann-ar-Gwilen |
| Gwarez | Natura 2000, Tachenn natur gizidik, TNLELP |
| Statud | Koadeg publik an departamant |
| Douaroniezh ||
| Daveennoù lec'hiañ | [ 48° 08′ 47″ N, 1° 23′ 05″ K] |
| Gorread | 630 ha |
| Uhelderioù | bihanañ 80 m — brasañ 130 m |
| Gwez | Derv, pin, faou |
| kemmañ |
Koad La Corbière zo ur goadeg etre Roazhon ha Gwitreg e kumunioù Beuzid-ar-C'hoadoù, Kastell-Bourc'h, Marbereg ha Sant-Yann-ar-Gwilen e Bro-Roazhon hag en Il-ha-Gwilen. En em astenn a ra war 630 hektar hag ober a ra darn reterel koad Chevré.

## Gwarez

Perc'hennet eo ar c'hoad gant kuzul departamant an Il-ha-Gwilen. Meret eo gant Ofis Broadel ar C'hoadoù ha digor eo d'an holl. Stank La Corbière zo bet renablet evel un TNLELP e 1997.

## Liesseurted ar vuhez

Renablet ez eus bet 215 spesad plant, 64 spesad labous, 8 spesad divelfenneg ha 32 spesad bronneg eno.

## Liammoù diavaez

* (fr) La forêt de Corbière war lec'hienn kumun Kastell-Bourc'h.
* (fr) Forêt de la Corbière war lec'hienn kumun Gwitreg.

## Daveoù ha notennoù

* ↑ (fr) La Forêt de la Corbière war lec'hienn departamant an Il-ha-Gwilen.
* ↑ (fr) TNLELP / Étang de Corbière
* ↑ La forêt de la Corbière, une mosaïque de milieux naturels
# Koad Liverieg

Koad Liverieg :
| Koad Liverieg e miz Kerzu 2016. ||
| Anv gallek | Forêt de Liffré pe forêt de Sevailles |
| Melestradurezh ||
| Bro | Bro-Roazhon |
| Departamant | Il-ha-Gwilen |
| Kumun | Liverieg, Beuzid-ar-C'hoadoù, Dourdan, Goneg, Liverieg-Kenton, Sant-Albin-an-Hiliber |
| Gwarez | Natura 2000, TNLELP |
| Statud | Koadeg-domani |
| Douaroniezh ||
| Daveennoù lec'hiañ | [ 48° 13′ 14″ N, 1° 26′ 17″ K] |
| Gorread | 1009 ha |
| Uhelderioù | bihanañ 59 m — brasañ 111 m |
| Gwez | Derv, pin, faou |
| kemmañ |
Koadeg-domani Liverieg, pe Koad Liverieg e stumm berr, zo ur goadeg er biz da Roazhon e kumun Liverieg dreist-holl hag en Il-ha-Gwilen. En em astenn a ra war 1009 hektar ha meret eo gant Ofis Broadel ar C'hoadoù.

## Liammoù diavaez

* (fr) La forêt - lec'hienn kumun Liverieg

## Daveoù ha notennoù

* ↑ (fr) TNLELP / ZNIEFF 530006331 - FORET DE LIFFRE
# Koad Neved

Koad Neved :
| Gwenodenn e Koad Neved. ||
| Anv gallek | Bois du Névet |
| Melestradurezh ||
| Bro | Kernev |
| Departamant | Penn-ar-Bed |
| Kumun | Kerlaz, Lokorn ha Plogoneg |
| Statud | Koad departamant |
| Douaroniezh ||
| Daveennoù lec'hiañ | [ , ] |
| Gorread | 225 hektar |
| Uhelderioù | bihanañ m — brasañ m |
| kemmañ |
Koad Neved zo ur goadeg 225 hektar anezhi e kornôg Bro-Gerne hag e Penn-ar-Bed. Perc'hennet eo gant kuzul departamant Penn-ar-Bed.
Emañ mammenn an Neved e Su ar c'hoad hag en em deurel a ra e Bae Douarnenez.
Kavet a vez raden-onn eno, ar pezh zo dibaot en takadoù koadek.

## Daveoù ha notennoù

* ↑ Koad Neved - OpenStreetMap
* ↑ (fr) Le Bois du Névet, Douarnenez Tourisme
* ↑ (fr) Le bois du Névet, lec'hienn kuzul departamant Penn-ar-Bed
# Koad Pin

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Koad Pin zo un anv-lec'h brezhonek hag a gaver e meur a gumun :
* e Plourin-Montroulez
* e Rieg
* e Rostren
# Koad Loudieg

Koad Loudieg :
| Hent e Koad Loudieg ||
| Anv gallek | Forêt de Loudéac |
| Melestradurezh ||
| Bro | Bro-Sant-Brieg |
| Departamant | Aodoù-an-Arvor |
| Kumun | Loudieg, Plougonwaz, Ar Voudenn, Plesala, Perenezeg ha Lanwal |
| Statud | Koadeg-domani, koad prevez |
| Douaroniezh ||
| Daveennoù lec'hiañ | [ 48° 13′ 00″ N, 2° 41′ 00″ K] |
| Gorread | 2805 ha |
| Uhelderioù | bihanañ 100 m — brasañ 242 m |
| kemmañ |
Koad Loudieg zo ur c'hoad e Bro-Sant-Brieg hag en Aodoù-an-Arvor e kumunioù Loudieg, Ar Voudenn ha Lanwal dreist-holl. En em astenn a ra war 2805 hektar. Lodenn su ar c'hoad zo ur goadeg-domani hag ar peurrest zo ur c'hoad prevez.

## Daveoù ha Notennoù

* ↑ TNLELP/ZNIEFF 530002101 - Forêt de Loudéac
# Koad Menezalban

Koad Menezalban :
| Kastell Menezalban e su ar c'hoad. ||
| Anv gallek | Forêt de Montauban-de-Bretagne |
| Melestradurezh ||
| Bro | Bro-Sant-Maloù |
| Departamant | Il-ha-Gwilen |
| Kumun | Menezalban, Mederieg ha Chapel-al-Loc'h |
| Statud | Koadeg-domani |
| Douaroniezh ||
| Daveennoù lec'hiañ | [ 48° 12′ N, 2° 03′ K] |
| Gorread | 580 ha |
| Uhelderioù | bihanañ m — brasañ m |
| kemmañ |
Koad Menezalban zo ur goadeg e norzh kumun Menezalban en Il-ha-Gwilen hag e Bro-Sant-Maloù. En em astenn a ra war 580 hektar ha meret eo gant Ofis Broadel ar C'hoadeier.

## Istor

Deuet eo da vezañ ur goadeg-domani e 1923.

## Monumantoù ha traoù heverk

Emañ Kastell Menezalban, bet savet en XIII$^{vet}$ kantved, er su d'ar c'hoad.

## Daveoù ha notennoù

* ↑ (fr) Forêt domaniale - war lec'hienn kumun Menezalban
# Margaret of Huntingdon

Margaret of Huntingdon a zo anv div vaouez anavezet:
* Margaret of Huntingdon, Lady of Galloway (1194-goude 1233) merc'h da David of Scotland, 8vet Kont Huntingdon, ha da Maud of Chester; dimezet e oa da Alan, Lord of Galloway
* Margaret of Huntingdon (Dukez Breizh) (1145–1201), merc'h da Henry, Kont Northumbria, ha da Ada de Warenne; div wech e timezas: da gentañ da Konan IV, Dug Breizh, ha goude da Humphrey de Bohun.

## Gwelet ivez

* Marc'harid Bro-Skos
# Margaret Drummond (serc'h)

Margaret Drummond (c. 1475 – 1501) a oa serc'h d'ar roue James IV. Ur vojenn zo bet savet diwar-benn he marv.

## He buhez

Merc'h e oa da John Drummond, 1st Lord Drummond . Kar a bell e oa da Margaret Drummond a oa bet pried ar roue David II.
Serc'h ar roue James IV e oa e 1496, ha marteze eus 1495 da 1497. Adalek 1496 ez eus roud skrivet e veve e kastilli ar roue e Stirling ha Linlithgow. Met un toullad serc'hed all en devoa ar roue en amzer-se, ha berroc'h e voe an darempred-se eget ar re all gant Marion Boyd pe Janet Kennedy.
Ur verc'h o doe Margaret ha James IV, Margaret Stewart hec'h anv, ha div wech e timezas:
* da gentañ da John Gordon, Lord Gordon, (mab da Alexander Gordon, trede Kont Huntly ha da Margaret Douglas, merc'h da Archibald Douglas, pempet Kont Douglas). Daou vab o doe: George Gordon, pevarvet Kont Huntly hag Alexander Gordon (arc'heskob Glasc'ho).
* goude da John Drummond eus Innerpeffry.

## He marv

Gouzout a reer e varvas e 1501 eus debriñ boued kontammet, a-gevret gant he c'hoarezed Eupheme ha Sibylla, pa oant e ti o zud.
# Margaret Mitchell

Margaret Mitchell (8 a viz Du 1900 – 16 a viz Eost 1949) a oa ur skrivagnerez saoznek stadunanat hag a c’hounezas ar Priz Pulitzer e 1937 gant he romant Gone with the Wind ("Aet gant an avel"). Berzh bras en deus graet ar romant-se, pa’z eus bet gwerzhet anezhañ ouzhpenn 30 milion a skouerennoù. Ur film a oa bet savet diwarnañ e 1939, gant Clark Gable ha Vivien Leigh da aktored pennañ, ur film hag en doa graet berzh bras ivez.
Ganet e voe Margaret Mitchell en Atlanta, e stad Georgia. Koulz he zad, a oa un alvokad pinvidik anezhañ, hag he mamm a oa diskennidi da enbroidi deuet eus Iwerzhon. Mervel a reas he mamm e 1919, diwar ar grip. En he bugaleaj e klevas ar plac’hig istorioù e-leizh diwar-benn Brezel diabarzh ar Stadoù Unanet, gant ar re gozh en he familh.
Labourat a reas evit ar gazetenn The Atlanta Journal-Constitution, ma sine he fennadoù gant an anv-pluenn Peggy Mitchell, etre 1922 ha 1926. E-touez ar pennadoù savet ganti e voe ur pennad-kaoz gant an aktor brudet Rodolfo Valentino ha meur a bennad hag a gonte buhez jeneraled ar Brezel diabarzh. Paouez a reas da labourat e 1926, goude bezañ torret he ufern ha divizout chom er gêr. Neuze e krogas da sevel he romant. E 1935 e tiskouezas dornskrid al levr savet ganti d’un embanner. Dont a reas al levr er-maez e Mezheven 1936, ul levr 1037 pajenn hag a gonte ar vuhez e Su ar Stadoù Unanet goude ar brezel.
Diouzhtu e reas berzh bras he romant ha brud a dapas betek an estrenvro. War-dro ur milion a zolaroù a c’hounezas, dindan pevar bloaz, gant gwirioù al levr ha gwirioù ar film a voe savet da-heul. An istorioù kontet dezhi gant he zad, gant ar vevelien zu, gant tud all c’hoazh e-touez he c’herent hag he mignoned, diwar-benn ar Su gwechall, diwar-benn distruj kêr Atlanta gant ar jeneral William T. Sherman, diwar-benn adsavidigezh ar Su, kement-se holl a yeas d’ober ur romant en he spered.
Div wech e voe dimezet Margaret Mitchell, e 1922 hag e 1925 (e eil pried a oa paotr-enor en he eured kentañ).
Mervel a reas goude ur gwallzarvoud karr-tan e 1949 ha douaret e voe e bered Oakland en Atlanta.

## Liammoù diavaez

a vo kavet e Wikimedia Commons.
* Obituary, NY Times, August 17, 1949 Miss Mitchell, 49, Dead of Injuries (en)
* New Georgia Encyclopedia (en)
# Margaret Hamilton (aktourez)

Margaret Brainard Hamilton (9 a viz Kerzu 1902 – 16 a viz Mae 1985) a oa un aktourez amerikan brudet evit bezañ c'hoariet roll ar sorserez er film The Wizard of Oz (1939).

## Notennoù

* ↑ "Margaret Hamilton, 82, Dies; Played Wicked Witch In 'Oz'", New York Times (May 17, 1985). Retrieved on 2007-07-21.
# Margaret Wilson

Margaret Wilson (war-dro 1667 – 11 a viz Mae 1685) a oa ur grennardez skosat eus Baile na h-Ùige a voe lakaet d'ar marv dre veuziñ dre an abeg ma nac'he touiñ da zisklêriañ e oa ar roue Saoz James VII e penn Iliz Bro-Skos. Ganti e varvas ur vaouez all, Margaret McLachlan ; the Wigtown Martyrs ("Merzherezed Wigtown") a vez graet eus o-div. Brudetoc'h eo anv Margaret Wilson peogwir e oa an hini yaouankañ.

## Istor pe vojenn

Marv Wilson zo kaoz anezhañ er romant The Daughter of Time gant Josephine Tey e 1951.

## Hêrezh

* The Martyr of the Solway John Everett Millais, 1871
* Maen-sonn e Baile na h-Ùige e koun an div verzherez
* The Martyrs Monument e Sruighlea

## Notennoù

* ↑ (en) Wigtown • (sco) Wigtoun.
* ↑ (en) Tey, Josephine (1952) : The Daughter of Time, Arrow, 2009 (ISBN 978-0-09-953682-6) • (fr) La fille du temps, 10|18, 2009 (ISBN 978-2-264-04947-6)
# Margaret Stewart

Marc'harid Stewart, pe Marc'harid Stewart, zo anv meur a briñsez skosat.

## Priñsezed

* Margaret Stewart, Kontez Angus ha Mar (marvet e 1417), eil pried Thomas, Kont Mar, ha mamm George Douglas, Kentañ Kont Angus
* Marc'harid Stewart (Daofinez Bro-C'hall)‎ (1424–1445), dimezet da Daofin Bro-C'hall, Loeiz XI
* Princess Margaret Stewart of Scotland, merc'h da Jakez II Bro-Skos , nizez d'an Daofinez,
* Margaret Douglas, Margaret Stewart hec'h anv plac'h yaouank, kontez Lennox, ha hanterc'hoar da Jakez V Bro-Skos
* Margaret Howard, Kontez Nottingham, Margaret Stewart hec'h anv plac'h yaouank, (1591 - 1639)
* Margaret Danmark, merc'h d'ar roue Christian Iañ Danmark, pried da Jakez III Bro-Skos
* Margaret Tudor, pried da Jakez IV Bro-Skos c'hoar d'ar roue saoz Herri VIII .

## Tud all

* Margaret Stuart (barzhez) (1889–1963), barzhez saoznek

## Gwelet ivez

* Marc'harid Bro-Skos